PÅSKEEVANGELIET Pressemeddelelse

ExpandingCanvas er et tværkunstnerisk ensemble, der udforsker spændingsfeltet mellem billedkunst og musik. Musik og billeder forvandler kort sagt hinanden. Man kan pludselig SE musikken og HØRE billederne.

Billedkunstner Indigo Richards arbejder med streg, motiv og farve på en glasplade. Der er et videokamera monteret over pladen, og billederne projiceres derved videre til lærredet direkte “in the making”. Instrumentalister og komponister Tine K. Skau og Kai Stensgaard står med elektroniske og akustiske instrumenter for skabelsen af lydbilledet. Det er i høj grad en spil-levende øjeblikkelig oplevelse, hvor publikum får et unikt indblik i kunstnernes skabende proces.

ExpandingCanvas har gennemkomponeret Påskeevangeliet i 5 centrale motiver: Indtoget i Jerusalem, Den sidste nadver, Kysset, Korsfæstelsen og Opstandelsen.

Lydsporet bag Skau og Stensgaards kompositioner er med til at fastholde Den Stille Uges fortælling, som den kan læses i evangelierne. Tekstnært og centralt.

Ensemblet etablerede sig i 2014 med produktionerne Tro, Håb og Kærlighed og har siden lavet kirkekuntscerter, workshops og offentlige bestillingsopgaver. I 2016 kom den eventyrlige billed- og musikproduktion JULEEVANGELIET og i 2019 PINSEfortællinger.

I PÅSKEEVANGELIET bringer og forvandlingsbilleder publikum helt tæt på beretningen fra påsken år 33 i Jerusalem.

ExpandingCanvas

Billdkunstner Indigo Richards, pensler

Komponist & performer Tine K. Skau, blokfløjter, whistles, saxofoner og klarinet

Komponist & instrumentalist Kai Stensgaard, aluphone, samplepad, handpan og marimba

Hjælp med latin, oldgræsk og aramæisk: Lektor Søren Holst.